1991ko Cappagheko hilketak

Cappagheko hilketak, 1991ko martxoaren 3an, Ipar Irlandako gatazkan zehar Ulsterko Boluntarioen Indarraren unitate batek Cappagh herrian Behin-behineko IRAren kideen aurka burututako atentatua izan zen.

Honetan, 4 pertsona hil, horietako 3 IRAkideak, eta 1 zauritu zen.

 Atentatua 
Egun hartako arratsaldez, UVFn Mid-Ulster Brigadaren unitatea autoz IRAren Ekialdeko Tyroneko Brigadaren eremuan barneratu zen, Tyrone konderriko Cappagh herrian egoitza zuen IRAren unitate osoa topatu asmoz. UVFren talde bat Boyle's Bar tabernaren kanpoaldean zain gelditu zen, eta beste talde bat herriaren kanpoaldean.

Gaueko 10:30ak aldera, auto bat tabernaren aparkalekura ailegatu zen, orduan UVFren kideek tiro egin zioten, hartan zeuden John Quinn (23 urte), Dwayne O'Donnell (17) eta Malcolm Nugent (20) IRAkideak hilez. Ondoren, UVFren kideak tabernan sartzen saiatu baina ezin izan zuten, bertan zeuden pertsonak kanpoan gertatutakoaz jabetu eta barnetik erasotzaileei aurre egin baitzieten. Sartu ezin zutenez, UVFkide batek komunen gaineko lehio batetik barnera tiro egin eta tabernan zeuden Thomas Armstrong (50 urte) hil eta 21 urteko gizon bat larriki zauritu zituen. UVFren taldearen helburu nagusia tabernan zegoen Brian Arthurs IRAko buruzagia zen, baina hark barraren atzean makurtuz bizirik ateratzea lortu zuen.

Ondorengo ikerketen arabera, aparkalekuan hildako 3 IRAkideak tabernara halabeharrez joatea erabaki zuten, hortaz ziur aski ez ziren UVFren atentatuaren jatorrizko helburua izango.

 Ondoren 
Atentatua inork aldarrikatua ez izan arren, irlandar komunitate nazionalistan nahiz hedabide gehienen ustez atentatuaten antolaketa eta arduradun nagusia Portadown udalerrian egoitza zuen UVFren unitateko Billy Wright buruzagi loialista izan omen zen.

Atentatua burutzeko UVF nahiz Britainiar Armadaren Ulstergo Defentsa Erregimenduaren elkarlana egotearen akusazioak ete badaude.

 Kanpo estekak 

Kategoria:Ipar Irlandako gatazka 1991n
Kategoria:Ipar Irlandako gatazka Tyrone konderrian
Kategoria:UVFren atentatuak